આજે દુનિયામાં હું અસ્તિત્વ ધરાવું છું તેમ જ સુખી જીવન જીવું છું એ તને જ આભારી છે. હું સમજણો થયો ત્યારથી તમે જીવનમાં ખૂબ જ કષ્ટ વેઠીને અમને મોટા કર્યા. તેં પાપડ, વેફર, સેવ બનાવીને ઘરની જવાબદારી સાથે કરકસર કરી અમને ઉછેર્યા અને સારા સંસ્કાર આપ્યા એ બદલ ભવોભવનો ઋણી તો છું જ; પણ એ છતાં મેં નાદાનિયતમાં દારૂનું સેવન કર્યું એ જાણી મને સમજાવીને છોડાવ્યું. આજે હું મારી તમાકુનું સેવન કરવાની આદત માટે માફી માગી જાહેરમાં છોડવાનું વચન આપું છું. તું ક્ષમાની દેવી છે. મને જરૂર માફ કરજે. મારી કોઈ પણ ઉંમરે તારો ખોળો મારો વિસામો છે.